**DĖL VIEŠOSIOS ĮSTAIGOS ROKIŠKIO JAUNIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS PATVIRTINIMO**

2017 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 37 punktais, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Lietuvos Respublikos Švietimo įstatymo 43 straipsnio 10 dalies 6 punktu, Rokiškio rajono savivaldybės taryba

n u s p r e n d ž i a:

1. Patvirtinti viešosios įstaigos Rokiškio jaunimo centro teikiamų paslaugų kainų ir gaunamų lėšų panaudojimo tvarką (pridedama).

2. Pripažinti netekusiu galios Rokiškio rajono savivaldybės tarybos 2014 m. lapkričio 28 d. sprendimą Nr. TS-238 „Dėl viešosios įstaigos Rokiškio jaunimo centro teikiamų paslaugų kainų ir gaunamų lėšų panaudojimo tvarkos aprašo patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

PATVIRTINTA

Rokiškio rajono savivaldybės tarybos 2017 m. 31 d.

sprendimu Nr. TS-

**VIEŠOSIOS ĮSTAIGOS ROKIŠKIO JAUNIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠAS**

**I. BENDROJI DALIS**

1. Viešosios įstaigos Rokiškio jaunimo centro (toliau – Rokiškio jaunimo centras) teikiamų paslaugų kainų ir gaunamų lėšų panaudojimo tvarkos aprašas (toliau – Tvarkos aprašas) reglamentuoja Rokiškio jaunimo centro teikiamų paslaugų mokesčio tarifą ir mokesčio panaudojimą. Paslaugų kainas nustato ir gautų pajamų panaudojimo Tvarkos aprašą tvirtina Rokiškio rajono savivaldybės taryba.

**II. TEIKIAMŲ PASLAUGŲ MOKESTIS**

2. Paslaugų mokesčių įkainiai:

|  |  |  |
| --- | --- | --- |
| Eil.Nr. | Paslaugos pavadinimas | Įkainis |
| 1. | Naudojimasis kompiuteriu ir internetu | 1,00 Eur už 1 val.  (įstaigos darbuotojams, mokiniams nemokamai) |
| 2. | Edukacinė pamoka mokiniams (1 asmeniui)  kitiems asmenims (1 asmeniui) | 2,00 Eur už 1 val.  5,00 Eur už 1 val. |
| 3. | Patalpų nuoma: |  |
| 3.1. | salės (klasės ar kitos patalpos) (grupei) | 4,00 Eur už 1 val. |
| 3.2. | salės (klasės ar kitos patalpos) su IT įranga (grupei) | 10,00 Eur už 1 val. |
| 3.3. | valgyklos salės su virtuvės su įranga (1 asmeniui) | 1,00 Eur parai |
| 3.4. | Poilsio kambario (viena vieta): |  |
| 3.4.1. | 1 parai mokiniams (1 asmeniui)  kitiems asmenims (1 asmeniui) | 5,00 Eur  7,00 Eur |
| 3.4.2. | nuo 2 iki 5 parų mokiniams (1 asmeniui)  kitiems asmenims (1 asmeniui) | 4,00 Eur parai  6,00 Eur parai |
| 3.4.3. | nuo 6 ir daugiau parų mokiniams (1 asmeniui)  kitiems asmenims (1 asmeniui) | 3,00 Eur parai  5,00 Eur. parai |
| 3.5. | vieno patalynės komplekto nuoma | 3,00 Eur |

Pastaba.

1. Salės (klasės ar kitos patalpos) be įrangos Žiobiškio kaimo bendruomenės renginiams suteikiamos nemokamai.

2.Rokiškio r. bendrojo ugdymo mokyklose besimokančių mokinių grupių vadovai apgyvendinami nemokamai, kai grupėje 12 mokinių.

**III. TEIKIAMŲ PASLAUGŲ MOKESČIO PANAUDOJIMAS**

3. Teikiamų paslaugų mokestis skiriamas:

3.1. renginiams organizuoti;

3.2. mokytojų, lektorių darbui, kelionės, maitinimo, nakvynės išlaidoms apmokėti;

3.3. metodinėms priemonėms įsigyti;

3.4. kitoms prekėms (kanceliarinėms, elektros, santechnikos, valymo priemonėms, smulkioms remonto medžiagoms, ūkiniam inventoriui) įsigyti;

3.5. įrenginiams prižiūrėti ir remontuoti, inventoriui ir įrangai atnaujinti;

3.6. patalynei skalbti, įsigyti.

**IV. MOKESČIO APSKAITA IR KONTROLĖ**

4. Teikiamų paslaugų mokestis yra Rokiškio jaunimo centro lėšos.

5. Tiesiogiai už apskaitą ir kontrolę atsakingi Rokiškio jaunimo centro direktorius ir buhalteris.

6. Mokėjimas už Rokiškio jaunimo centro teikiamas mokamas paslaugas nuo 20,00 Eur vykdomas pavedimu.

**V. BAIGIAMOSIOS NUOSTATOS**

7. Rokiškio jaunimo centras gali teikti tik tas Tvarkos aprašo 2 punkte nustatytas paslaugas pagal nustatytus įkainius, kurios yra reglamentuotos Rokiškio jaunimo centro įstatuose.

8. Rokiškio jaunimo centras teikiamų mokamų paslaugų Tvarkos aprašą viešina savo interneto svetainėje.

9. Tvarkos aprašas gali būti keičiamas ir papildomas, pasikeitus teisės aktų reikalavimams.

\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO „DĖL VIEŠOSIOS ĮSTAIGOS ROKIŠKIO JAUNIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šiuo sprendimo projektu siūloma patvirtinti viešosios įstaigos Rokiškio jaunimo centro teikiamų paslaugų kainų ir gaunamų lėšų panaudojimo tvarką.

**Šiuo metu esantis teisinis reglamentavimas.**

1) Pagal Lietuvos Respublikos vietos savivaldos įstatymo 16 straipsnio 2 dalies *26 punktą,* savivaldybės tarybos kompetencija yra„sprendimų dėl **disponavimo** savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose“; pagal 37 punktą „kainų ir tarifų už savivaldybės kontroliuojamų įmonių, savivaldybės biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, **vietinių rinkliavų ir mokesčių tarifų nustatymas įstatymų nustatyta tvarka**;

2) Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalį „Savivaldybei nuosavybės teise priklausantis materialusis turtas **išnuomojamas** savivaldybės tarybos nustatyta tvarka“;

3) Pagal Lietuvos Respublikos Švietimo įstatymo 43 straipsnio 10 dalies 6 punktą **Mokykla gali** „verstis **mokyklos įstatuose leista ūkine komercine veikla**, jeigu tai neprieštarauja įstatymams“;

4) Šiuo metu galioja Rokiškio rajono savivaldybės tarybos 2014 m. lapkričio 28 d. sprendimas Nr. TS-238 „Dėl Viešosios įstaigos Rokiškio jaunimo centro teikiamų paslaugų kainų ir gaunamų lėšų panaudojimo tvarkos aprašo patvirtinimo“.

**Sprendimo projekto esmė.**

**Tvarka** papildoma 6-9 punktais taip:

**6 punktas** „Mokėjimas už Rokiškio jaunimo centro teikiamas mokamas paslaugas nuo 20,00 Eur vykdomas pavedimu

**7 punktas** „Rokiškio jaunimo centras gali teikti **tik tas** Tvarkos 2 punkte nustatytas paslaugas pagal nustatytus įkainius, kurios yra reglamentuotos Rokiškio jaunimo centro Įstatuose.“

**8 punktas** „Švietimo įstaiga teikiamų mokamų paslaugų aprašą viešina savo interneto svetainėje.“

**9 punktas** „Tvarkos aprašas gali būti keičiamas ir papildomas, pasikeitus teisės aktų reikalavimams“

*Atsižvelgiant į švietimo įstaigų vadovų siūlymus* :

1) **Tvarkos** 2 punkte nustatytų paslaugų įkainiai keičiami apvalinant piniginę išraišką arba koreguojamos paslaugos atsižvelgiant į realią situaciją (praktiką),

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai galės naudotis teikiamomis paslaugomis.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė,

jaunimo reikalų koordinatorė Danutė Kniazytė